# data[].attributes.body
Peter Seeberg var en dansk forfatter og litteraturhistoriker.
Han var leder af Viborg Stiftsmuseum fra 1960-1993.
Han levede fra 1925-1999.
Debutromanen Bipersonerne (1956) er skrevet på baggrund af Peter Seebergs egne oplevelser i Tyskland under Anden Verdenskrig. Den følger en gruppe mennesker, der slæber rundt på kulisser og scenerekvisitter på et filmstudie i Berlin, mens krigen raser udenfor. Det er personernes mærkelige følelse af uvirkelighed lige midt i det allermest dramatiske og virkelige, der er romanens hovedtema. Temaet følger Seeberg op i romanen Fugls føde (1957), hvor hovedpersonen Tom skal skrive bare én enkelt sand og virkelig sætning – men ikke kan.
Han har også skrevet Rejsen til Ribe og Vingeslag.

# data[].attributes.body
Karen Blixen var en dansk forfatter der levede fra 1885-1962.
Opvokset i Danmark, blev gift med baron Bror Blixen og flyttede til Kenya i 1914 for at drive kaffefarm sammen med ham. I 1931 flyttede hun tilbage til Danmark og bosatte sig på Rungstedlund, der nu er Karen Blixen-museum.
Hun blev verdenskendt for Syv fantastiske fortællinger (1934), der udkom i USA. I den store fortælling om hendes tid i Afrika, Den afrikanske farm (1937), skildrer hun sit møde med Afrikas mennesker og dyr og sit arbejde på kaffefarmen.
Hun har også skrevet Den fede mand.

# data[].attributes.body
Tom Kristensen var en dansk forfatter og kritiker. Han levede fra 1893-1974.
Han debuterede med de ekspressionistiske og oprørske digte i Fribytterdrømme (1920), som havde baggrund i et kaos af livsanskuelser i tiden efter Første Verdenskrig. Den blev fulgt op af en række andre digtsamlinger, ikke lige så vilde og berusede som debutdigtene, men med samme mesterlige sans for sprogets rytmiske og klanglige egenskaber.
Som flittig kritiker ved Politiken skrev Tom Kristensen både om sine yngre, danske kolleger og om en række af tidens vigtige litterære nyheder fra USA og England.
Han har bl.a skrevet Henrettelsen, Hærværk og De forsvundne ansigter.

# data[].attributes.body
Martin Andersen Nexø var en dansk forfatter der levede fra 1869-1954. Han voksede op i en fattig arbejderfamilie, som flyttede til Bornholm for at arbejde.
Hans barske opvækst, højskoleophold og udlandsrejser satte ham i gang som forfatter. Han var en utrættelig fortaler for underklassen og opnåede international berømmelse med sine sociale og politiske skildringer, især i de kommunistiske lande.  Nexøs bøger er præget af stærk indlevelse af fortællingernes personer, af en stor romanteknisk dygtighed og af forfatterens sans for den spændende historie.
Han bl.a skrevet Lønningsdag og Pelle Eroberen.

# data[].attributes.body
Johannes V. Jensen var en dansk forfatter der levede fra 1873-1950. Johannes V. Jensens forfatterskab er et af de mest sammensatte og vitale i dansk litteratur. Det rækker fra blodig splatter og dramatiske reportager over det poetiske og næsten gammeldags lyriske til folkelige fortællinger og alvorstunge artikler om natur og moral. Han har fx. skrevet: Ane og koen og Vor sol er blevet kold.

# data[].attributes.body
Henrik Pontoppidan var en dansk forfatter der levede fra 1857-1943. Pontoppidan er en af det moderne gennembruds vigtigste forfattere, dansk litteraturs store, kritiske realist og en mester inden for især romangenren. Han skildrer alle samfundslag, og han gør det i et sprog, der på én gang er smukt og lige ud ad landevejen. Han var søn af en fattig og puritansk præst i Randers, men blev tidligt påvirket af de moderne, naturvidenskabelige strømninger og uddannede sig til ingeniør. Lige før den afsluttende eksamen afbrød han studiet for at blive forfatter. Han har fx. skrevet: Knokkelmanden, Nådsensbrød og Ørneflugt

# data[].attributes.body
Herman Bang var en dansk forfatter der levede fra 1857-1912. Bang arbejdede som journalist og litteraturkritiker, inden han i 1880 debuterede med romanen Håbløse slægter. Bogen vakte med sine skildringer af sex, ødelagte mennesker og en uforstående omverden stor opstandelse og blev snart forbudt. Menneskets splittelse mellem sin egen natur og miljøets påvirkninger er et gennemgående tema i forfatterskabet. Han har b.l.a skrevet: Branden, foran alteret og Frøkenen.

# data[].attributes.body
H. C. Andersen var en dansk forfatter, som voksede op i Odense med fattige vilkår. Han levede fra 1805-1875. Som 14-årig søgte han lykken i København med drømme om at blive skuespiller og digter. Det Kongelige Teaters direktør Jonas Collin interesserede sig for den mærkelige dreng og betalte hans uddannelse i Slagelse Latinskole. I 1831 begyndte H.C. Andersens omfattende rejseliv, som han siden skrev om, bl.a. i erindringerne Levnedbogen og  Mit livs eventyr. H. C. Andersen har skrevet nogle af de mest berømte eventyr i verden, som fx. den lille havfrue, den grimme ælling og Snedronningen. Eventyrene sikrede H.C. Andersen berømmelse i hele verden, og de er oversat til mange sprog. Han havde gode evner som oplæser og lejlighedsdigter, fx med Hist, hvor vejen slår en bugt og I Danmark er jeg født.

# data[].attributes.body
Steen St. Blicher var en dansk forfatter og præst i Thorning og Spentrup. Som dreng lærte han den jyske natur og befolkning at kende på lange traveture med sin natur- og oplysningsbegejstrede far, der også var præst. Efter mange livlige studieår i København flyttede han i 1810 til Jylland, hvor han først arbejdede som skolelærer og siden blev sognepræst.
Hans lyriske højdepunkt blev Trækfuglene. Han skrev op til 100 noveller. De mest berømte er: Brudstykker af en landsbydegns dagbog, Røverstuen og Hosekræmmeren

# data[].attributes.body
N. F. S. Grundtvig var en dansk præst, forfatter, historiker, politiker og pædagog. Han levede fra 1783-1872. Grundtvig havde meget stor betydning for samtidens folkelige, kirkelige og politiske liv.
Grundtvig står bag et imponerende forfatterskab, der tæller både digte, historiske bøger, en oversættelse fra latin af Saxos Danmarkshistorie og ikke mindst ca. 1.500 salmer. Mange af salmerne i Den Danske Salmebog er skrevet af Grundtvig. Det gælder fx „Den signede dag“, „Morgenstund har guld i mund“, „Velkommen igen, Guds engle små“, „Dejlig er den himmel blå“ og „Vær velkommen, Herrens år“.

# data[].attributes.body
Han var en dansk forfatter, der levede fra 1779-1850. Oehlenschläger fik i sin samtid en enestående position som Danmarks „digterkonge“ og har fået æren for, at den tyske romantik i begyndelsen af 1800-tallet satte sig spor i dansk digtekunst. Han ønskede at bringe nordisk mytologi og oldtidens historie ind i digtningen og forkyndte de romantiske værdier: kærligheden og den besjælede natur, dvs. en natur, som er gennemstrømmet af ånd og historie. Han har skrevet blandt andet: Guldhornene, Aladdin samt Der er et yndigt land.

# data[].attributes.body
Ludvig Holberg levede fra 1684-1754. Han er en Norsk-dansk forfatter. Han blev født i Bergen. Holberg bliver ofte kaldt for dansk litteraturs far, fordi han gennem sit store og omfattende forfatterskab viste, hvor forskelligartet og kunstnerisk udtryksfuldt det danske sprog kan bruges. Hans opfattelse af digtning, tænkning og samfundsforhold blev påvirket af den store verden, bl.a. gennem rejser til Tyskland, Holland, England og senere Frankrig og Italien. Han bragte desuden mange af oplysningstidens idéer til Danmark. I 1717 blev Holberg udnævnt til professor ved Københavns Universitet. Han skrev i alt 33 komedier. Fx. Jeppe på bjerget, Den politiske kandestøber og Erasmus Montanus

# data[].attributes.body
Folkeviserne fra middelalderen er danseviser, der fortæller en historie og skaber en stemning. Folkeviser er ikke en dansk opfindelse – over hele Europa var balladen, som genren kaldes internationalt, på mode.  Ballader er viser, skrevet til gruppedans og fremført af en troubadour (sanger).  Mens denne sanger fremfører de mange fortællende vers, synger de dansende med på omkvædet. Folkevisernes oprindelse er man ikke sikker på. Først troede man, at viserne var folkets viser, siden har man fundet ud, at det var adelens viser, der gradvist fik folkelig udbredelse. I dag ved vi, at folkeviserne er blevet til over en lang periode fra middelalderen og frem. De anonyme forfattere har været omvandrende trubadurer, men de skrev ikke selv viserne ned. Mange viser er blevet nedskrevet i 1500- og i 1800-tallet.

# data[].attributes.body
Henrik Ibsen var en Norsk forfatter. Han levede fra 1828-1906. Han er kendt grundlæggeren af moderne drama med skuespil, der fremstiller mennesket drevet af skjulte psykiske kræfter, fuldt af hemmeligheder og en fortid, der er umulig at frygte fra.
Han blev født i Skien i Syd-Norge og var søn af en velhavende købmand, der gik fallit. Efter at have været apotekerlærling begyndte han sin forfattervirksomhed og skrev i 1850 sit første drama Catilina. Senere blev han ansat ved Det Norske Theater og boede i en årrække i Italien og Tyskland, hvor han skrev flere af sine dramaer.
Han har fx. skrevet: Peer Gynt, Brand og et dukkehjem.

# data[].attributes.body
Tove Ditlevsen blev født i 1917. Hun voksede op i et socialdemokratisk arbejderhjem  på Vesterbro i København. Tove flyttede hjemmefra som 17-årig. I 1939 debuterede hun med digtsamlingen Pigesind. Hun blev en del af tidens kunstneriske miljø og fik en flyvende start som skribent, og på få år blev hun et kendt navn i pressen og i den litterære kritik. Inden længe kom hendes digte i store oplag og vandt især kvindelige læsere. Hun udgav i alt 37 bøger. Hun fx. skrevet: barndommens gade, appelsiner og Aften.
Tove Ditlevsen begik selvmord i 1976, efter mange år med tvangstanker, alkoholisme og stofmisbrug.